చెన్నై: అన్నాడీఎంకే ఎమ్మెల్యేలకు ఈనెల 8 నుంచి 11 రోజుల పాటు ఆశ్రయం ఇచ్చి ఒక్కసారిగా వార్తల్లో నిలిచిన కువత్తూరులోని 'గోల్డెన్ బే రెస్టారెంట్' తాత్కాలికంగా మూతపడింది. శశికళకు మద్దతుగా నిలిచిన దాదాపు 100 మందికి పైగా ఎమ్మెల్యేలు శనివారంనాడు రిసార్ట్ నుంచి బలపరీక్ష కోసం అసెంబ్లీకి తరళివెళ్లారు. ఆ వెనువెంటనే రిసార్ట్ కౌంపౌండ్ వాల్కు నిర్వాహకులు నోటీసు అంటించారు. 'మెయింటనెన్స్' పనుల నిమిత్తం రిసార్ట్ను మూసివేసినట్టు ఆ నోటీసులో పేర్కొన్నారు. రిసార్ట్ పలుచోట్ల డ్యామేజ్ అయినందున వాటిని తిరిగి పునరుద్ధరించే పనుల నిమిత్తం రెండ్రోజుల పాటు మూసివేశారని ఓ పత్రికా కథనం తెలిపింది. 'రిసార్ట్ ప్రాపర్టీ కొంత డ్యామేజ్ అయింది. విరిగిన ప్లేట్లు వంటివి చెల్లాచెదురుగా పడేసి ఉన్నాయి. రిసార్ట్ ఆవరణను శుభ్రం చేయాలంటే సమయం పడుతుంది. అలాగే సిబ్బంది కూడా కొద్దిరోజులుగా ఎంతో శ్రమపడి సేవలందించారు. వారికి సైతం కొంత రెస్ట్ అవసరం' అని ఆ కథనం పేర్కొంది. అలాగే కొందరు ఎమ్మెల్యేల బ్యాగేజీ కూడా రిసార్ట్లోనే ఉండిపోయిందని, వారు తిరిగి వచ్చిన వాటిని తీసుకువెళ్తారని కూడా చెబుతున్నారు. ఎమ్మెల్యేలను రిసార్ట్లో నిర్బంధించారనే ఫిర్యాదులు రావడం, శిశకళ మూడుసార్లు అక్కడకు వెళ్లి ఎమ్మెల్యేలను కలవడం, దీంతో ఆ పరిసరాల్లో భారీ బందోబస్తు ఎర్పాటు చేయడం, ఓ ఎమ్మెల్యే తనను కిడ్నాప్ చేశారని ఫిర్యాదు చేయడంతో పోలీసులు రిసార్ట్కు వెళ్లి ఎమ్మెల్యేల స్టేట్మెంట్లు తీసుకోవడం వంటి ఘటనలతో కొద్దిరోజులుగా గోల్డెన్ బే రెస్టారెంట్ వార్తల్లో నిలుస్తూ వచ్చింది. ఇప్పుడు ఎమ్మెల్యేలంతా ఖాళీ చేయడంతో అక్కడ నిశ్శబ్ద వాతావరణం నెలకొంది.
chennai: annadienke emmelyelaku eenela 8 nunchi 11 rojula paatu aashrayam ichi okkasariga vaartallo nilichina kuvatturuloni 'golden bee restarent' taatkaalikamgaa moothapadindi. sasikalaku maddatugaa nilichina daadaapu 100 mandiki paiga emmelyelu sanivaaramnaadu resart nunchi balapareeksha kosam assembleeki taralivellaaru. aa venuventane resart coumpound vaalku nirvaahakulu notisu antinchaaru. 'maintanens' panula nimittam resaartnu moosivesinattu aa notisulo perkonnaru. resart paluchotla damage ayinanduna vaatini tirigi punaruddharinche panula nimittam rendrojula paatu moosivesaarani oo patrika kathanam telipindi. 'resart property kontha damage ayindi. virigina platelu vantivi chellaachedurugaa padesi unnaayi. resart aavarananu subhram cheyalante samayam padutundi. alaage sibbandi kuudaa koddirojulugaa entho shramapadi sevalandinchaaru. vaariki saitam kontha rest avasaram' ani aa kathanam perkondi. alaage kondaru emmelyela bagagey kuudaa resartlone undipoyindani, vaaru tirigi vachina vaatini teesukuveltaarani kuudaa chebutunnaru. emmelyelanu resartlo nirbandhinchaarane firyaadulu ravadam, sisakala moodusaarlu akkadaku velli emmelyelanu kalavadam, deentho aa parisaraallo bhari bandobastu erpaatu cheyadam, oo emmelye tananu kidnap chesarani firyaadu cheyadamtho poliisulu resartku velli emmelyela statementlu teesukovadam vanti ghatanalatho koddirojulugaa golden bee restarent vaartallo nilustuu vachindi. ippudu emmelyelanta khaalii cheyadamtho akkada nissabda vaataavaranam nelakondi.